Bratislava – mestská časť Staré Mesto

náhľad|Stará radnica
Bratislava – mestská časť Staré Mesto (iné názvy: Bratislava-Staré Mesto, Mestská časť Staré Mesto, Staré Mesto; ) je mestská časť Bratislavy, v ktorej sa nachádza historické centrum mesta, nábrežie Dunaja a hradný vrch. Centrum mesta je mestskou pamiatkovou rezerváciou.

Je to turistami najnavštevovanejšia časť Bratislavy. Okrem historických pamiatok tu nájdeme mnoho barov, reštauračných zariadení, galérií, veľvyslanectiev, konzulátov a štátnych úradov a inštitúcií.

 Rozdelenie 
Jadro Starého Mesta tvorí historické centrum Bratislavy nachádzajúce sa medzi bývalými mestskými hradbami. Staré Mesto môžeme rozdeliť do štyroch oblastí, na západnú časť, severnú časť, východnú časť a na Bratislavské nábrežie.

Západná časť Starého Mesta sa líši od jeho ostatných častí. Rozkladá sa na vŕškoch malokarpatského predhoria, zastavaných najmä vilovou zástavbou. Bratislavské vŕšky od juhu ohraničuje strmý svah zvažujúci sa k Dunaju. Podobne výrazná je aj ich západná hranica, ktorou je Mlynská dolina. Severné ohraničenie Bratislavských vŕškov tvorí dopravná komunikácia využívajúca Lamačskú bránu, zníženinu južnej časti Malých Karpát. Na východe táto bratislavská vilová oblasť pozvoľne klesá k Palisádam a historickému centru Bratislavy. Na plochom vrchu na jej juhovýchodnom okraji sa nachádza Bratislavský hrad. Na východných a južných svahoch hradného kopca sa rozprestiera Podhradie.

 Historické pamiatky 
Medzi historické pamiatky patria nasledovné paláce:
 Primaciálny palác
 Grasalkovičov palác
 Erdődyho palác
 Mirbachov palác
 Palác Leopolda de Pauliho
 Pálfiho palác
 Zičiho palác
 Esterházyho palác
 Aspremontov letný palác

Ďalšie významné pamiatky v tejto oblasti:
 Dóm svätého Martina
 Historická budova Slovenského národného divadla, využíva ju baletný a operný súbor
 Michalská brána
 Františkánsky kostol a kláštor (Bratislava)
 Dom U dobrého pastiera
 Stará radnica

Mimo historického centra, na hradnom vrchu, sa vyníma Bratislavský hrad a pamätník Slavín.

 Národnostné zloženie 

1991:
Slováci - 43 981 (89,72%)
Maďari - 1 635 (3,34%)
Česi - 1 497 (3,05%)
Ostatné - 806 (1,64%)
Nezistená - 1 099 (2,24%)
Spolu - 49 018 (100%)

2001:
Slováci - 40 321 (90,01%)
Maďari - 1 304 (2,91%)
Česi - 1 090 (2,43%)
Ostatné - 1 052 (2,35%)
Nezistená - 1 031 (2,3%)
Spolu - 44 798 (100%)

2011:
Slováci - 34 804 (90,04%)
Maďari - 1 155 (2,99%)
Česi - 640 (1,66%)
Ostatné - 965 (2,5%)
Nezistená - 1 091 (2,82%)
Spolu - 38 655 (100%)

 Starostovia 
 19901994: Miloslava Zemková (DS)
 19941998: Andrej Ďurkovský (KDH)
 19982002: Andrej Ďurkovský (KDH)
 20022006: Peter Čiernik (DÚ, KDH, OKS, SZS)
 20062010: Andrej Petrek (SDKÚ-DS, OKS, DÚ, SZ, DSS)
 20102014: Tatiana Rosová (SDKÚ-DS, SaS, KDH, OKS)
 20142018: Radoslav Števčík (nezávislý)
 20182022: Zuzana Aufrichtová (Zmena zdola, DÚ, SaS, OBYČAJNÍ ĽUDIA a nezávislé osobnosti, KDH, SME RODINA – Boris Kollár, OKS, NOVA)
 2022súčasnosť: Matej Vagač (Progresívne Slovensko, Team Bratislava)

 Školstvo 
Základné školy: Základná škola Mudroňova 83, Základná škola Dubová 1, Základná škola Hlboká cesta 4, Základná škola Dr. Ivana Dérera Jelenia 16, Základná škola Matky Alexie Palackého 1, Základná škola s materskou školou Milana Hodžu Škarniclova 1, Základná škola Vazovova 4

Súkromné ZŠ: Cambridge International School Úprkova 3, Funiversity s.r.o. Gajova 21

Stredné školy: Gymnázium, Grösslingová 18, Gymnázium Matky Alexie Jesenského 4/A, Gymnázium Svätej Uršule Nedbalova 4, Gymnázium Jána Papánka Vazovova 6, Konzervatórium Tolstého 11, Stredná odborná škola geodetická Vazovova 14, Stredná priemyselná škola strojnícka Fajnorovo nábrežie 5, , Tanečné konzervatórium Evy Jaczovej, Gorazdova 20...

 Šport 
Pôsobí tu futbalový oddiel klubu TJ Sokol Bratislava. Synchronizované plávanie, Iuventa Bratislava.

 Pozri aj 

 Referencie 

 Externé odkazy 
 Oficiálna stránka
 Staromestská knižnica

 Literatúra 
 Lacika, J.: Poznávame Slovensko – Bratislava, Dajama, 2000 

Staré Mesto
Kategória:Okres Bratislava I